cyanic-selkie/wikianc huggingface dataset:
Սամերվիլ
Արվեստ և մշակույթ
Սամերվիլը հավակնում է «Քաղցր թեյի ծննդավայրը» տիտղոսին ։ Այնուամենայնիվ, քաղցր սառը թեյի բաղադրատոմսը, որը հրապարակվել է Տեխասի բնիկ Մարիոն Կաբելի 1879 թվականի Խոհարարական գրքում՝ Հին Վիրջինիայի տնային տնտեսություն, որը դրան հակադիր ապացույց է ։
Կրթություն
Սամերվիլում հանրային կրթությունը ղեկավարում է Դորչեստեր դպրոցի երկրորդ շրջանը, որը վերահսկում է Սամերվիլի ավագ դպրոցը։ Սամերվիլում 10 հազար տեղանոց «Մեմորիալ» մարզադաշտը օգտագործվում է ամերիկյան ֆուտբոլի հանդիպումների համար։
Սամերվիլն ունի հանրային գրադարան, Դորչեստեր շրջանի գրադարանի մասնաճյուղ :
Արտաքին հղումներ
Կատեգորիա:1847 թվականին հիմնադրված բնակավայրեր
Նիա Վարդալոս
Կենսագրություն
Նիա Վարդալոսը ծնվել է Կանադայի Մանիտոբա նաhանգի Վինիպեգ քաղաքում 1962 թվականին՝ հունա-կանադացի ծնողների ընտանիքում։ Մայրը՝ Դորեն Խրիստակիսը, եղել է հաշվապահ, տնային տնտեսուհի, հայրը՝ Կոնստանտին "Գուս" Վարդալոսը՝ հող մշակող  ։ Սովորել է Վինիպեդի Սուրբ Գևորգի դպրոցում և Շաֆթեսբերի ավագ դպրոցում և Տորոնտոյի Ռայերսոնի անվան համալսարանում ։ 1993 թվականի սեպտեմբերի 5-ին ամուսնացել է ամերիկացի դերասան Իեն Գոմեսի հետ։ Նախքան ամուսնանալը, Գոմեսը դարձել է հույն ուղղափառ։ 2008 թվականին նրանք աղջիկ երեխա են որդեգրել՝ Իլարիային։ Որդեգրման գործընթացի մասին Նիան  խորհրդատվական սյունակ է հրատարակել The Huffington Post-ում ։ 1999 թվականին Նիա Վարդալոսը դարձել է ԱՄՆ քաղաքացի։
Կարիերա
Նիա Վարդալոսն իր կարիերան սկսել է Տորոնտոյում որպես սթենդ-ափ կոմիկ դերասան, իսկ ԱՄՆ տեղափոխվելուց հետո սկսել է հանդես գալ թատրոնի բեմում։ Լոս Անջելեսում հաստատվելով՝ Վարդալոսն ակտիվորեն սկսել է նկարահանվել հեռուստատեսությունում, որտեղ տարբեր կատակերգություններում ստացել է էպիզոդային դերեր, սակայն ոչ գլխավոր դերեր։ Ուստի նա ստեղծել է «Իմ մեծ հունական հարսանիքը» թատերական ներկայացումը, որից հետո դերասանուհուն նկատել է HBO ստուդիան և հրավիրել նրան խաղալու առաջատար դեր մեկ դերասանի պիեսում, որում նա մարմավորել է տասը տարբեր դերեր ։
Թեև Վարդալոսի խաղն այնքան մեծ հաջողություն չի ունեցել, նրան նկատել է Ռիտա Ուիլսոնը, ով դարձել է «Իմ մեծ հունական հարսանիքը» կինոտարբերակի պրոդյուսերը ։ 2002 թվականին «Իմ մեծ հունական հարսանիքը» ֆիլմի համար Վարդալոսը գրել է ինքնակենսագրական սցենար, որը դերասանուհու կարիերայի ամենամեծ հաջողությունն է և արժանացել է քննադատների լավ գնահատականների ։ 2003 թվականին Վարդալոսն առաջադրվել է «Օսկար» մրցանակի` օրիգինալ սցենարի համար, «Ոսկե գլոբուս» մրցանակի՝ լավագույն դերասանուհու համար ։ Նիա Վարդալոսը գլխավոր դեր է խաղացել համանուն հեռուստասերալում 2003 թվականին, որը փակվել է յոթ դրվագներից հետո ։
2004 թվականին Վարդալոսը հանդես է եկել որպես սցենարիստ և նկարահանվել «Շոուում միայն աղջիկներն են» ֆիլմում ։ Էկրանին հինգ տարվա բացակայությունից հետո Վարդալոսը թողարկել է «Իմ մեծ հունական ամառը» ֆիլմը, որտեղ նա կրկին գլխավոր դեր է խաղացել և գրեց է ֆիլմի սցենարը։ Ֆիլմն ավելի հաջողված է եղել, քան Վարդալոսի նախորդ աշխատանքը ։ Դրանից հետո նա գլխավոր դեր է խաղացել «Ես ատում եմ սուրբ Վալենտինի օրը» ֆիլմում, իսկ 2011 թվականին գրել է «Լարի Քրաուն» ֆիլմի սցենարը։ Նույն ժամանակահատվածում հյուրընկալվել է «Սարսափելի գեղեցիկ», «Գիշատիչների քաղաք» և «Grey's Anatomy» հեռուստասերիալներում ։
Արտաքին հղումներ
Կատեգորիա:Կանադացի սցենարիստներ Կատեգորիա:Հույն դերասանուհիներ Կատեգորիա:Կանադացի դերասանուհիներ Կատեգորիա:Ամերիկացի սցենարիստներ Կատեգորիա:Ամերիկացի կինոպրոդյուսերներ Կատեգորիա:Կանադացի ռեժիսորներ Կատեգորիա:Ամերիկացի ռեժիսորներ Կատեգորիա:Ամերիկացի կինոդերասանուհիներ Կատեգորիա:Կանադացի պրոդյուսերներ Կատեգորիա:Ռայերսոնի համալսարանի շրջանավարտներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի հեռուստապրոդյուսերներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:Կանադացի հեռուստատեսային դերասանուհիներ Կատեգորիա:Կանադացի կինոդերասանուհիներ
Անտոնովկա (գյուղ, Սերգիևսկի շրջան)
Բնակչությունը 1982 թվականին գրանցված տվյալներով կազմում էր 740 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սամարայի մարզի Սերգիևսկի շրջանի բնակավայրեր
Կոնյուցկոե
Կոնյուցկոե (Конюцкое), գյուղ Ռուսաստանի Յարոսլավլի մարզի Պերեսլավսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Յարոսլավլի մարզի Պերեսլավսկի շրջանի բնակավայրեր
Քիմիայի Բալթյան օլիմպիադա
Քիմիայի Բալթյան օլիմպիադա (ՔԲՕ, Baltic Chemistry Olympiad, BChO), քիմիայի ամենամյա մրցաշար Բալթյան երկրների (Էստոնիա, Լատվիա և Լիտվա) դպրոցականների համար։ Իր էությամբ օլիմպիադան շատ նման է Քիմիայի միջազգային օլիմպիադային (IChO)։ Օլիմպիադան հիմնականում անցկացնում է ընդունող երկրի առաջատար համալսարաններից որևէ մեկը։
Անցած օլիմպիադաները
x -> անհրաժեշտ տեղեկատվությունը անհասանելի էր համամապատասխան կայքէջերում։
Հոբելյանական (թխվածքաբլիթ)
«Հոբելյանական», շաքարի թխվածքաբլիթի ապրանքանիշ, արտադրվել է Ռուսաստանում 1913 թվականից։ Թխվածքաբլիթն ունի դեղին գույն, ուղղանկյունաձև տեսք և փխրուն է։
Պատմություն
2013-2014 թվականներին թխվածքաբլիթի վրա տպագրված նկարը պարունակում էր «100 տարի» գրությունը՝ «Հոբելյանական»-ի թողարկման մեկնարկի հարյուրամյակի պատվին։
2017 թվականի դրությամբ «Հոբելյանական» թխվածքաբլիթներն արտադրվում են Վլադիմիրի մարզի Սոբինկայի «Բոլշևիկ» գործարանում (որտեղ 2011-2012 թվականներին արտադրվել է Մոսկվայի «Բոլշևիկ» ֆաբրիկայում) և Կրասնոդարի երկրամասի Տիմաշյովսկի «Կուբան» հրուշակեղենի կոմբինատում ։
Արտադրության տեխնոլոգիա
Բաղադրությունը (գրամի մեջ)՝ բարձր տեսակի ալյուր 100, եգիպտացորենի օսլա 7,4, շաքարի փոշի 29, օշարակի փոխարինող 4, մարգարին 35,անարատ կաթ 3,5, մելանժ 5, վանիլային փոշի 0,7, աղ 0,7, սոդա 0,7, ամոնիումի 0,4, էսենցիա 0,2։ Պատրաստի արտադրանքի քաշը 161,52 գ է ։
Բոլոր բաղադրիչները խառնվում են, ապա մասերով ավելացնում ալյուրը ։
Արտաքին հղումներ
Կատեգորիա:Ռուսաստանի ապրանքանիշեր Կատեգորիա:1913 հիմնադրումներ Կատեգորիա:Mondelēz International ապրանքանիշներ
Սոսնովկա (գյուղ, Պոլտավայի շրջան)
Սոսնովկա (Соснівка), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Սոսնովկա գյուղում բնակվում էր 35 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Պոլտավայի շրջանի բնակավայրեր Կատեգորիա:Ուկրաինայի գյուղեր
(2184) Ֆուջիան
(2184) Ֆուջիան (Fujian), աստերոիդ աստերոիդների հիմնական գոտում։ Հայտնաբերվել է 1964 թվականի հոկտեմբերի 9-ին Մանուշակագույն լեռան աստղադիտարանի կողմից Նանկինում ։
Միջին հեռավորությունը Արեգակից կազմում է 3,177042 ա. մ., առավելագույնը մոտենում է 2,8563 ա. մ. հեռավորության վրա և հեռանում 3,4978 ա. մ., իսկ Երկրի ուղեծրին Ֆուջիան աստերոիդը նվազագույնը մոտենում է 1,8622 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 2068,39 երկրային օրվա ընթացքում, իր ուղեծրով շարժվելով միջինում 0,174048 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,19° անկյուն։
Արտաքին հղումներ
Կատեգորիա:1964 թվականին հայտնաբերված աստղագիտական մարմիններ Կատեգորիա:Մանուշակագույն լեռան աստղադիտարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ցիմլյանսկի շրջան
Ցիմլյանսկի շրջան (Цимлянский район), Ռուսաստանի Ռոստովի մարզի 43 շրջաններից մեկը։ Շրջկենտրոնն է Ցիմլյանսկ քաղաքը։ Տարածքը կազմում է 2529 կմ², բնակչությունը՝ 33 707 (2015 թվականի տվյալներով)։ Շրջանի մեջ է մտնում 1 քաղաքային և 6 գյուղական համայնք։
Պատմություն
Շրջանը ստեղծվել է 1924 թվականին։ 1931 թվականին ընդլայնվել է Ռոմանովսկի շրջանի Կարգալսկի, Ռոմանովսկի և Սոլենովսկի գյուղական համայնքների վերացման հաշվին, 1935 թվականին՝ ապախոշորացվել է։ 1963 թվականին շրջանին միացվել են Վոլգոդոնսկի և Մարտինովսկի շրջանների տարածքները, որոնք կրկին առանձնացվել են շրջանից 1965 և 1983 թվականներին ։
Աշխարհագրություն
Ցիմլյանսկի շրջանը գտնվում է Ռոստովի շրջանի հյուսիսարևելյան հատվածում։ Շրջանի արևելյան հատվածն ողողում է Ցիմլյանսկի ջրամբարը։
Բնակչություն
Բնակչության թիվն ըստ տարեթվերի
Տնտեսություն
Ցիմլյանսկի շրջանի տնտեսության հիմքը կազմում են գյուղատնտեսական ապրանքների արտադրությամբ և մշակմամբ զբաղվող ձեռնարկությունները՝ մեքենաշինության և մետաղամշակման, շինանյութի, էլեյտրաէներգետիկայի, թեթև և սննդի արդյունաբերությունները։ Շրջանում գործում է ավտոմոբիլային, երկաթուղային, օդային, ջրային տրանսպորտ։
Տրանսպորտ
Ավտոճանապարհների ընդհանուր ցանցը կազմում է 235,2 կմ, շրջանային նշանակության՝ 92,7 կմ, տեղական նշանակության՝ 142,5 կմ։ Ասֆալտաբետոնային ծածկ ունի 221,8 կմ-ը։
Սերգեյ Լետով
Սերգեյ Ֆեոդորովիչ Լետով (Серге́й Фёдорович Ле́тов, ), ռուս երաժիշտ (սաքսոֆոն), իմպրովիզատոր։
Եգոր Լետովի ավագ եղբայրը։
Նվագում է սաքսոֆոն (սոպրանո, տենոր, բարիտոն, C-Melody), բաս-կլառնետ, ազգային փողային գործիքներ։ Ակվարիում, ԴԴՏ, Գրաժդանսկայա Օբորոնա և այլ խմբերի մասնակից։
Շևչենկո (գյուղ, Չուդնևսկի շրջան)
Շևչենկո (Шевченка), գյուղ Ուկրաինայի Ժիտոմիրի մարզի Չուդնևսկի շրջանում։
Սերգեյ Լետով
Տագանկայի թատրոնի (հայկական թեմաներով), ՄԽԱՏ-ի ներկայացումների երաժշտության հեղինակ։
Շևչենկո (գյուղ, Չուդնևսկի շրջան)
2001 թվականի տվյալներով Շևչենկո գյուղում բնակվում էր 204 մարդ։ Բնակավայրը զբաղեցնում է 0,919 կմ² տարածք։ Բնակչության խտությունը կազմում էր 221,98 մարդ/կմ²։
Սերգեյ Լետով
Հղումներ
Կատեգորիա:Ռուս երաժիշտներ Կատեգորիա:Ռուս հրատարակիչներ
Շևչենկո (գյուղ, Չուդնևսկի շրջան)
Արտաքին հղումներ
Կատեգորիա:Ուկրաինայի Ժիտոմիրի մարզի Չուդնևսկի շրջանի բնակավայրեր Կատեգորիա:Ուկրաինայի գյուղեր
Սուժե (Էնդր)
Սուժե (ֆր.՝Sougé), կոմունա Ֆրանսիայում, Ցենտրի մարզ, Շատորույի շրջան։
Կոմունան գտնվում է Փարիզից 200 կմ հարավ, Օռլեանից 110 կմ հարավ և Շատորույից 21 կմ հյուսիս-արևմուտք։
Բնակչություն
Բնակչությունը՝ 2007 թվականի տվյալներով կազմում է 163 մարդ։
Լիմբիական համակարգ
Լիմբիական համակարգ, ծայրային, միջանկյալ և միջին ուղեղի մի քանի գոյացություններից կազմված ֆունկցիոնալ համակարգ, որը տեղադրված է տեսաթմբի երկու կողմերում` կիսագնդերի տակ ։ Լիմբիական համակարգը տեղեկատվություն է ստանում ներքին օրգաններից, այդ պատճառով ստացել է նաև «ընդերային ուղեղ» անվանումը։ Լիմբիական համակարգը հնագույն կառույց է, այդ պատճառով կոչվում է նաև պալեոմամալ ուղեղ (հնագույն-կաթնասունային ուղեղ) ։
Այս համակարգը մասնակցում է նպատակաուղղված վարքի ձևավորմանը, շարժառիթների (մոտիվացիաների) և հույզերի առաջացմանը, բնազդների իրականացմանը, ուսուցման և հիշողության գործընթացներին, քնի և արթունության պահպանմանը, ապահովում է ներքին միջավայրի հաստատունությունը ։ Մարդու հուզական վիճակը մեծապես պայմանավորված է լիմբիական համակարգով ։
Կառուցվածք
Լիմբիական համակարգը առանձին կառույց չէ, այլ կազմված է տարբեր մասերից. հոտառական կոճղեզից, հոտառական թմբիկից, հիպոկամպից (ծովաձիու գալար), ատամնավոր և հարծովաձիու գալարներից, գոտկագալարներից և այլն ։ Լիմբիական համակարգի մեջ են ընդգրկվում նաև նոր կեղևի ճակատային բլթերը, նշաձև կորիզը, ենթատեսաթմբի պտկաձև մարմինները, միջին ուղեղի ցանցանման գոյացությունը, տեսաթմբի առաջային կորիզը   ։ Լիմբիական համակարգի գոյացությունների միջև առկա են բազմաթիվ փակ նեյրոնային օղակներ։
Հիմնական նշանակություն
Լիմբիական համակարգը զգացող ազդակներ է ստանում գլխուղեղի տարբեր շրջաններից, հատկապես` ցանցանման գոյացությունից։ Միջին ուղեղի հետ ունեցած երկկողմանի կապերի շնորհիվ լիմբիական համակարգը մասնակցում է վեգետատիվ և շարժողական ռեակցիաների կարգավորմանը։ Կեղևի կապակցական այն գոտիները, որոնք կապված են լիմբիական համակարգի հետ, կոչվում են լիմբիական կեղև։ Սրանց միջոցով լիմբիական համակարգն ընդգրկվում է բարձրագույն հոգեկան ֆունկցիաների կարգավորման գործընթացում, մասնավորապես` վարքի շարժառիթային և հուզական բաղադրիչների ձևավորմանը, երկարատև հիշողության ձևավորմանն ու ուսուցմանը։
Լիմբիական համակարգի տարբեր կենտրոնների միջև եղած օղակաձև կապերն ապահովում են դրդման երկարատև շրջապտույտն այս համակարգի ներսում, որը կարևոր գործոն է սինապսային հեշտացման և հիշողության ձևավորման մեխանիզմում։ Լիմբիական համակարգում դրդումը կարող է շրջանառվել կարճ և երկար օղակներով։
Ֆունկցիաներ
Հուզային գործունեության ժամանակ կարգավորում է վեգետատիվ և մարմնական համակարգերի գործունեությունը, ուշադրության, հուզական նշանակություն ունեցող տեղեկատվության վերարտադրման գործընթացները։ Լիմբիական համակարգը մասնակցում է օրգանիզմի հարմարողական վարքագծի, բնազդների, հոմեոստազի, բազմացման գործընթացների իրականացմանը։
Ընդերային ֆունկցիաների կարգավորումը
Լիմբիական համակարգը մասնակցում է ներքին օրգանների աշխատանքի կարգավորմանը։ Այս ֆունկցիան իրագործվում է ենթատեսաթմբի միջոցով ։
Նշահամալիր
Նշահամալիրն իրականացնում է պաշտպանական, վեգետատիվ, շարժողական, հուզական ռեակցիաներ  ։ Այն իր կորիզներով պատասխանում է տեսողական, լսողական, հոտառական, մաշկային, ներքին ընկալիչներից հաղորդվող ազդակներին։ Նշահամալիրի կորիզների գրգռումը սիրտ–անոթային և շնչառական համակարգերի վրա թողնում է պարասիմպաթիկ ազդեցություն։ Նշահամալիրի գրգռումը ճնշում է նաև շնչառությունը, առաջանում են հոտոտելու, լիզելու, ծամելու, թքազատության ռեակցիաներ ։
Հույզերի ձևավորում
Հույզերի առաջացմամբ լիմբիական համակարգը հեշտացնում է օրգանիզմի հարմարումը միջավայրի փոփոխվող պայմաններին։ Հույզերի ձևավորմանը մասնակցում են ենթատեսաթումբը, գոտկագալարն ու նշահամալիրը, ինչպես նաև ճակատային կեղևը ։
Նշահամալիրն ազդում է սեռական վարքագծի վրա։ Դրա հեռացումից հետո կապիկների մոտ զարգանում է գերսեռազգայունություն, հուզական առեակտիվություն, վախի և զայրույթի բացակայություն։ Նման կենդանիները դառնում են շուտ ենթարկվող և հեշտությամբ ընտելանում են։ Հիպոկամպի վնասումը նվազեցնում է հուզականությունը, մեծացնում հուզական ռեակցիաներ առաջացնող գրգռիչների շեմքը։
Հույզերի ձևավորմանը լիմբիական համակարգը մասնակցում է նաև հորմոնային տեղաշարժերով։ Նշահամալիրի երկարատև գրգռման դեպքում արյան մեջ ավելանում է կորտիկոստերոիդների քանակը ։
Հիշողության և ուսուցման ձևավորում
Այս ֆունկցիաներն իրականանում են լիմբիական համակարգում առկա նեյրնային փակ օղակներով, որոնցով շրջանառվող տեղեկատվությունը հիմք է հանդիսանում հիշողության առաջացման համար ։ Էպիլեպսիայի և շիզոֆրենիայի առաջացումը կարող է կապված լինել լիմբիական համակարգի ախտահարման հետ ։
Նշահամալիրը նպաստում է ժամանակավոր կապերի առաջացմանը, որոնք կարևոր են հիշողության ձևավորման համար ։ Հիպոկամպը նպաստում է կարճատև հիշողության անցմանը երկարատևին ։ Հիպոկամպի երկարատև խթանման դեպքում միջնորդանյութի արտազատման ուժեղացման միջոցով հեշտանում է սինապսային հաղորդումը, որին նպաստում է նաև հիպոկամպի նեյրոնների դենդրիտների փշիկների շատացումը։ Հիպոկամպի վնասման դեպքում մարդկանց մոտ վերանում է նոր կատարվող իրադարձությունների մտապահումը, սակայն չի խախտվում նախկինում եղած հիշողությունը։
Քեչեկ
Քեչեկ, գյուղ Արևելյան Հայաստանում, Կարսի մարզում ։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Բերդագրակ
Բերդագրակ, ավան (գյուղաքաղաք, գյուղ) Արևմտյան Հայաստանում, Էրզրումի վիլայեթի Կիսկիմի գավառակում ։ Գտնվում էր Ճորոխ գետի ձախ ափին։
Պատմություն
Նախկինում մտել է Մեծ Հայքի Տայք աշխարհի Արսյացփոր գավառի Բերդագրակ գավառակի մեջ և հանդիսացել է վերջինիս կենտրոնը։ Հին հայաբնակ պատմական բնակավայր էր, որին հիշատակում էին որպես գյուղ, ավան և գյուղաքաղաք։
Հայ բնակչությունը XVIII դարում բռնի մուսուլմանացվել էր, սակայն մինչև XX դարի սկզբները նրանց հետնորդները պահպանում էին հայկական անուններն ու սովորույթները։
Բնակչություն
XX դարի սկզբին ուներ թուրք, լազ և հայ բնակչություն։ Հայերը կազմում էին 39 տուն բնակիչ
Տնտեսություն
Բնակչության հիմնական զբաղմունքը անասնապահություն, մեղվաբուծություն և այգեգործությունն էր։
Պատմամշակութային կառույցներ
Բերդագրակի հայկական եկեղեցին վերածվել էր մզկիթի։ Ավանում գտնվում էր Բերդագրակ բերդի ավերակները և ընդարձակ գերեզմանոց։
Կրթություն
Գյուղում գործում էր դպրոց ։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թուրքիայի քաղաքներ Կատեգորիա:Արդվինի մարզ Կատեգորիա:Թուրքիայի գյուղեր
Մատոլա
Մատոլա (Matola), քաղաք, որը գտնվում է Մոզամբիկից հարավ, և Մապուտո նահանգի վարչական կենտրոնն է։ Գտնվում է մայրաքաղաք Մապուտու քաղաքից 12 կմ արևմուտք։ Ըստ 2007 թվականի մարդահամարի տվյալների բնակչությունը կազմում է 675,422 մարդ ։
Աշխարհագրություն
Նույն անունով մի գետ է հոսում Մատոլա մունիցիպալիտետում, որը հոսում է Մապուտոյի ծով։ Քաղաքն ինքնին գտնվում է գետի ափին։
Տնտեսություն
Մատոլան կարևոր արդյունաբերական կենտրոն է։ Իր նավահանգստի միջոցով քրոմը, երկաթը և այլ հանքանյութեր են արտահանվում՝ Սվազիլենդ, Հարավաֆրիկյան Հանրապետություն, Զիմբաբվե, Զամբիա, Բոտսվանա ։ Նավահանգստյան շրջանակներում կան տարբեր պրոֆիլների ձեռնարկություններ, այդ թվում՝ պոպատագործական և նավթաքիմիական արտադրություններ, հանքեր, քարհանքեր, ինչպես նաև տնկնարկներ, որտեղ աճեցվում են տարբեր մրգեր ։ Զարգացած է նաև օճառի և ցեմենտի արտադրությունը։ Այստեղ գործում է Մոզամբիկի խոշոր ալյումինգործարաններից մեկը ։ Գազատարների արտադրություւնն ու անցկացումը ղեկավարում է «Matola Gas Company» ընկերությունը ։
Բնակչություն
Մատոլան ինչպես աֆրիկյան շատ քաղաքներ, բնութագրվում է բնակչության աճի բարձր տեմպերով։
Ծանոթագրություններ
Կատեգորիա:Մոզամբիկի քաղաքներ Կատեգորիա:Մոզամբիկի բնակավայրեր Կատեգորիա:Նավահանգստային քաղաքներ Կատեգորիա:Մոզամբիկ Կատեգորիա:Աֆրիկայի բնակավայրեր Կատեգորիա:Հնագիտական վայրեր Աֆրիկայում Կատեգորիա:Բնակավայրեր այբբենական կարգով
Անտոնովցի (գյուղ, Ունինսկի շրջան)
Անտոնովցի (Антоновцы), գյուղ Ռուսաստանի Կիրովի մարզի Ունինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Կիրովի մարզի Ունինսկի շրջանի բնակավայրեր
Մանկան հոգեբանություն
Մանկան հոգեբանություն, երեխայի հոգեբանություն, հոգեբանության այն բաժինը, որն ուսումնասիրում է երեխայի հոգեկան զարգացման փաստերն ու օրինաչափությունները։ Սերտորեն կապված է մանկավարժության, մանկավարժական հոգեբանության, հասակային մորֆոլոգիայի, ֆիզիոլոգիայի, հատկապես երեխայի բարձրագույն նյարդային գործունեության ֆիզիոլոգիայի հետ։ Մանկան հոգեբանության առարկա են. հոգեկան կառուցվածքի օնտոգենեզի պայմաններն ու շարժիչ ուժերը, առանձին հոգեկան պրոցեսները (կամային, հուզական, ճանաչողական), անձի որակների ձևավորումը, երեխաների տարիքային ու անհատական հոգեբանական առանձնահատկությունները, ինչպես նաև մանկան գործողության տարբեր ձևերը (խաղ, աշխատանք, ուսուցում)։ Առանցքային հիմնախնդիրներից են. կենսաբանական (հատկապես ժառանգական) և սոցիալ-մշակութային գործոնների փոխներգործության օրինաչափությունները, անձի զարգացման մեխանիզմների և ընթացքի վրա անհատական միկրոմիջավայրի ներգործելու հնարավորությունները և այլն։ Այդ խնդիրների ուսումնասիրման մեթոդներից են անընդմեջ դիտումները, զրույցները, երեխայի աշխատանքային գործունեության (նկարչություն, ծեփակերտում, կոնստրուկտորական աշխատանք, գրական ստեղծագործություն) արդյունքների վերլուծությունը։ Տարիքային զարգացումն ուսումնասիրելիս կիրառվում է ինչպես «լայնական կտրվածքի» (կարճատև փորձերի ու թեստերի օգնությամբ տարիքային զարգացման տվյալ աստիճանի առանձնահատկությունների և գոյացությունների բացահայտում), այնպես էլ «երկայնական» (տևական ժամանակաշրջանի ընթացքում) ուսումնասիրության մեթոդները։ Մանկան հոգեբանությունը, որպես գիտության ինքնուրույն բնագավառ, սկսեց զարգանալ XIX դ. 2-րդ կեսից՝ Դարվինի գաղափարների ազդեցությամբ, սակայն փորձարարական հետազոտությունները ծավալվեցին միայն XX դ.։ Առաջին տասնամյակների ընթացքում, կուտակված փաստերի ընդհանրացման առումով, մեծ էին Վ. Շտեռնի, Կ. Բյուլերի, Կ. Կոֆկայի և Ա. Գեզելլի ծառայությունները։ 	Հետագայում	արտասահմանում առավել կանխակշիռ ներդրումներ կատարեցին ժ. Պիաժեն, Բ. Ինհելդերը, Ա. Վալլոնը, Զ. Բրուները, Ե. էրիկսոնը, Թ. Բաուերը և ուրիշներ։ Այդ հեղինակների հետազոտությունները, որոշ բացառություններով, հենվում են բիհևիորիզմի, ֆրեյդիզմի, պերսոնալիզմի, գեշտալտիզմի և հոգեբանության այլ դպրոցների գաղափարների վրա։
Երեխայի հոգեկան զարգացման շատ կողմեր դեռևս բավարար չափով լուսաբանված չեն։ Երեխայի հոգեբանության բնագավառում որոշ հետազոտություններ կատարվել են նաև Հայաստանում (Գ. էդիլյան, Մ. Մազմանյան, Ե. Ալեքսանդրյան, Մ. Երիցյան և ուրիշներ)։
Կատեգորիա:Զարգացման հոգեբանություն Կատեգորիա:Մանկություն Կատեգորիա:Երեխաներ Կատեգորիա:Հոգեբանության բաժիններ Կատեգորիա:Հոգեվերլուծություն Կատեգորիա:Կիրառական հոգեբանություն Կատեգորիա:Մանկաբուժություն Կատեգորիա:Մանկան հոգեբանություն
Ոսկեգույն մեղվակեր
Ոսկեգույն մեղվակեր (Merops apiaster), մեղվակերների ընտանիքի թռչուն։
Արտաքին տեսք
Մարմնի երկարությունը 27-29 սմ է, թևերի բացվածքը՝ 44-49 սմ, կենդանի զանգվածը՝ 41-68 գ։ Փետրածածկը ցայտուն բազմերանգ է, կտուցը՝ ներքև կեռված, պոչը՝ երկար, կենտրոնական փետուրները՝ մյուսներից քիչ երկար։ Հասունի կոկորդը դեղին է, մարմինը վերևից՝ դարչնագույն՝ շիկակարմիր ու դեղին նախշերով։ Հետբնադրման շրջանում փետուրները կապույտ են՝ կանաչ ծայրերով։ Երիտասարդի ուսափետուրները, թևավերևում կանաչ են։ Պոչի դուրս ցցված հատվածը բացակայում է։
Տարածվածություն
Բնադրող-չվող է, տարածված։ Երամային է։ Թռիչքը ճարպիկ է՝ հանկարծակի պտույտներով, շրջադարձերով ու անկումներով։ Բարձր թռչելիս դժվար տեսանելի է, սակայն լավ լսելի են նրա արձակած կարճատև ու նուրբ մռռոցները։ Բնակվում է կիսաանապատներում, լեռնատափաստաններում։ Չուի ընթացքում լայնորեն տարածված է։ Գարնանային վերադարձը՝ մայիսի 1-ի կեսի ընթացքում, առանձին դեպքերում՝ ապրիլի 2-րդ կեսին։ Աշնանային չուին նախապատրաստվելիս (օգոստոսին) Ոսկեգույն մեղվակերների երամներ կարող են հայտնվել անտառային գոտում, մեծ քաղաքների ու գյուղերի երկնակամարում, հաճախ՝ էլեկտրալարերին թառած դադար առնելիս։ Աշնանային ամենաձգձգված չուն՝ հոկտեմբերի 1-ին տասնօրյակում։ Հանրաճանաչ է, գեղեցիկ, ականջ շոյող սրնգային ձայներով։
Սննդառություն
Սնվում է միջատներով, առավելապես մեղուներով ու կրետներով, որոնց որսում է թռիչքի ընթացքում։
Բնադրում
Բնադրազույգերը կազմվում են մայիսի 2-րդ կեսից հունիսի 2-րդ տասնօրյակը։ Բույնը փորվածք է (1-1,5 մ խորությամբ), կառուցում են էգը և արուն։ Բնադրում է ավազոտ կամ կավոտ զառիթափերին։ Հայաստանում բնադրումը հաստատված է մինչև 2500 մ բարձրություններում։ Առաջին ձվերը բներում հայտնվում են հունիսի 1-ին տասնօրյակից մինչև ամսվա վերջը։ Դնում է 26 մմ տրամագծով, սպիտակ 6-7 ձու։ Թխսակալում են արուն և էգը՝ 20 օր։ Աներեր թռչելու ունակ ձագերը բնից դուրս են գալիս կյանքի 30-րդ օրը։
Պատկերասրահ
Կատեգորիա:Թռչուններ այբբենական կարգով Կատեգորիա:Մեղվակերներ Կատեգորիա:Աֆրիկայի թռչուններ Կատեգորիա:Եվրոպայի թռչուններ
Արոսի Կուզնեցովի
Արոսի Կուզնեցովի կամ արոսենի սովորական, վարդազգիների ընտանիքին պատկանող տերևաթափ թուփ։
Կենսաբանական նկարագիր
Տերևները բարդ, կլորավուն են, հերթադիր, կենտ փետրաձև, բաղկացած 9-10 մմ մուգ կանաչ տերևներից։ Ծաղիկները սպիտակ են, մանր, հավաքված 10-15 սմ տրամագծով վահանանման ծաղկաբույլերում։ Սովորաբար ծաղկում է մայիս-հունիս ամիսներին, մոտավորապես 1 ամիս տևողությամբ։ Պտուղները կլոր են, 0,8-1 սմ տրամագծով, հավաքված պտղաբույլերում, ունեն նարնջակարմրավուն գույն։ Սովորական արոսենին բավականին ցրտադիմացկուն է, ստվերատար, վատ չի տանում երաշտը, հողի նկատմամբ քիչ պահանջկոտ է, սակայն լավ է աճում խոնավ, փուխր, պարարտ հողերում։ Տուժում է օդի չորությունից, ծխից և վնասակար գազերից։
Բույսի դիմացկունությունը
Արտակարգ դիմացկուն բույս է։ Շոգադիմացկուն, ցրտադիմացկուն, չորադիմացկուն, երաշտադիմացկուն բույս է։ Պահանջկոտ չէ հողի նկատմամբ։ Աճում է բոլոր տեսակի հողերում։
Բազմացում
Հաջողությամբ բազմանում է սերմերով։ Արոսենու այս տեսակը ունի բրգանման, լացող և խայտաբղետ տերևներով պարտիզային ձևեր։ Մեր հանրապետությունում խորհուրդ է տրվում օգտագործել նախալեռնային և լեռնային գոտիների բնակավայրերի, խմբերի և ծառուղիների տեսքով։
Կիրառում
Կիրառվում է որպես դեկորատիվ բույս։
Տարածվածություն
Բնության մեջ աճում է Եվրոպայում, Սիբիրում, Հեռավոր Արևելքում, Կովկասում և Ղրիմում։
Գրականություն
Կատեգորիա:Հատապտուղներ Կատեգորիա:Պտղատու ծառեր Կատեգորիա:1753 թվականին նկարագրված բույսեր Կատեգորիա:Եվրոպայի բուսական աշխարհ Կատեգորիա:Ասիայի բուսական աշխարհ
Quake engine
Quake engine (հայերեն՛ Quake-ի շարժիչ), խաղային շարժիչ, որը մշակվել է 1996 թվականին ամերիկյան id Software ընկերության կողմից՝ Quake առաջին դեմքով հրաձիգում օգտագործելու համար։ Quake շարժիչը առաջին շարժիչներից մեկն էր, որը կարող էր իրական ժամանակում մշակել ամբողջությամբ 3D գրաֆիկա։ Շարժիչի զարգացումները ընկերությունը կիրառել է հաջորդ սերնդի խաղային շարժիչների մշակման մեջ՝ id Tech 2 և id Tech 3, որոնք ստեղծվել են համապատասխանաբար Quake II և Quake III Arena խաղերի համար։
Համաձայն id Software-ի ավանդույթի, հաջող կոմերցիոն լիցենզավորումից որոշ ժամանակ անց շարժիչը հասանելի դարձավ անվճար օգտագործման համար GNU Ընդհանուր հանրային լիցենզիայի պայմաններով, ինչը ենթադրում է դրա բովանդակությունը պատճենելու, փոփոխելու և տարածելու իրավունք։ Սա մեծ ազդեցություն ունեցավ բաց կոդով աշխարհի զարգացման վրա, ինչպես նաև առաջացրեց մեծ թվով պատառաքաղներ՝ երրորդ կողմի խաղային շարժիչներ՝ հիմնված Quake շարժիչի վրա։
Doom շարժիչի նման, Quake շարժիչը օգտագործում է BSP ծառերի համակարգ։ Շարժիչը նաև օգտագործում է gouraud ստվերավորում շարժվող առարկաների համար և լուսային քարտեզներ՝ ստատիկ օբյեկտների համար։
Շարժիչի նախնական տարբերակը աջակցում է DOS և Windows օպերացիոն համակարգերին, սակայն բաց կոդով կոդը և OpenGL ստանդարտի օգտագործումը լայն հնարավորություններ են տալիս ծրագիրը տեղափոխելու այլ օպերացիոն համակարգեր կամ հարթակներ (օրինակ, խաղային վահանակ)։
Պատմություն
Quake շարժիչը մշակվել է 1995 թվականից՝ Quake տեսախաղի համար, որը թողարկվել է 1996 թվականի հունիսի 22-ին։ Շարժիչը գրվել է ամերիկացի ծրագրավորող Ջոն Քարմակի կողմից 1996 թվականին C-ով հատուկ Quake-ի համար։ Մայքլ Աբրաշը նույնպես ներգրավված էր մշակման մեջ, ով օգնեց Carmack-ին ալգորիթմների և կոդերի օպտիմալացման հարցում assembler-ում ։
Շարժիչի զարգացումը հսկայական ազդեցություն ունեցավ համակարգչային խաղերի արդյունաբերության զարգացման, ինչպես նաև դրանց մշակման ձևի վրա։ Փաստորեն, այն առաջին շարժիչներից մեկն էր, որն ուներ բաց ճարտարապետություն։ Սա նշանակում է, որ ծրագրավորողներն ունեն խաղեր օգտագործելու և փոփոխելու ճկունություն, քանի որ օգտագործվող բոլոր ռեսուրսները պարունակվում են առանձին արխիվներում՝ .PAK ընդլայնմամբ։ Բացի այդ, շարժիչը պարունակում է կոնսոլ, որն օգտագործում է իր սեփական հրամանատարական համակարգը։ Հատկանշական առանձնահատկություն է նաև անհատականացման համար հատուկ կոնֆիգուրացիայի ֆայլերի օգտագործումը, որոնք օգտագործողը կարող է բացել ցանկացած տեքստային խմբագրիչում։ Այս տեքստային ֆայլերը պարունակում են խաղի պարամետրեր՝ կապված ինչպես գրաֆիկական մշակման, այնպես էլ վերահսկման հետ։ Փոխելով տեքստային ֆայլի պարամետրերը՝ օգտատերը կարող է հարմարեցնել խաղը իր ցանկությամբ։
Quake խաղի շարժիչի բաց ճարտարապետության շնորհիվ մշակվեցին մեծ թվով փոփոխություններ, որոնցից մի քանիսը կարողացան փոխել խաղը անճանաչելիորեն, ավելացնել նոր վայրեր, զենքեր, կերպարներ և իրենց կանոնները մտցնել խաղի մեջ։ Quake մոդերատորներից շատերը հետագայում հիմնել են իրենց սեփական ընկերությունները շուկայում։ Օրինակ է Ritual Entertainment ստուդիան, որը մշակել է Quake-ի առաջին մասի պաշտոնական հավելումը և հետագայում այլ անկախ նախագծեր, ինչպիսին է SiN հրաձիգը։ Միևնույն ժամանակ, Quake-ի ստեղծումը հանգեցրեց համակարգչային խաղերի արդյունաբերության զարգացման նոր փուլի՝ գործնականում վերջ տալով այն դարաշրջանին, երբ կոմերցիոն համակարգչային խաղ կարող էր մշակվել կարճ ժամանակում մեկ էնտուզիաստի կողմից։
Այն ժամանակ Duke Nukem 3D-ը, որն օգտագործում էր Build խաղի շարժիչը, այն ժամանակ Quake-ի գլխավոր մրցակիցն էր։ Այս տեխնոլոգիան օգտագործում էր sprite մոդելներ և հնացած մակարդակի մոդելավորման մեթոդներ, որոնք այն դարձնում էին շատ զիջում Quake շարժիչին գրաֆիկական առումով, և, հետևաբար, նման հաջողություն չէր վայելում, երբ լիցենզավորվում էր երրորդ կողմի մշակողների կողմից։ Quake շարժիչը հիմք հանդիսացավ GoldSource-ի զարգացման համար, տեխնոլոգիա, որի վրա ստեղծվեց Half-Life : Այս շարժիչի վրա խաղերն ու փոփոխությունները դեռ ակտիվորեն թողարկվում են։ Միևնույն ժամանակ, Quake-ի ստեղծումը հանգեցրեց համակարգչային խաղերի արդյունաբերության զարգացման նոր փուլի՝ գործնականում վերջ տալով այն դարաշրջանին, երբ կոմերցիոն համակարգչային խաղ կարող էր մշակվել կարճ ժամանակում մեկ էնտուզիաստի կողմից։
Լայոնել Լոգ
Լայոնել Ջորջ Լոգ (Lionel George Logue, ), ավստրալիացի լոգոպեդ, առավել հայտնի է նրանով, որ բուժել է Ջորջ VI թագավորին, որը կակազություն ուներ։
Վաղ տարիներ
Լայոնել Լոգը ծնվել է 1880 թվականի փետրվարի 26-ին Ավստրալիայի հարավում գտնվող Ադելաիդա քաղաքում։ Նա ընտանիքի չորս երեխաներից ավագն էր։ Նրա պապը՝ Էդվարդ Լոգը, իռլանդացի էր և Ավստրալիա էր տեղափոխվել Դուբլինից։ 1850 թվականին նա հիմնել էր սեփական գարեջրանոցը, որը նրա մահից հետո ներառվել է Հարավավստրալիական գարեջրագործական ընկերության մեջ ։ Լայոնելի հայրը՝ Ջորջ Էդվարդ Լոգը, պապի ընկերության հաշվապահն էր, իսկ հետո դարձել է Բերնսայդ, Էլեֆանթ, Քասլ և Լևինիա Ռանկին հյուրանոցների կառավարիչը ։ 1889-1896 թվականներին Լոգը հաճախել է Արքայազն Ալֆրեդի քոլեջ։ Չկարողանալով որոշել, թե որ առարկան սկսի սովորել խորացած մակարդակով, Լայոնելը հանկարծ մի օր կարդաց «Հայավաթի երգը».
Լոգին ոգեշնչում է պոեմի ռիթմիկությունը և հանգավորումը, և նա որոշում է զարգացնել իր խոսքը ։ Դպրոցն ավարտելուց հետո 16 տարեկանում նա սկսում է սովորել հռետորություն Էդվարդ Ռիվզի մոտ։
Էդվարդ Ռիվզը տեղափոխվել էր Ադելաիդա 1878 թվականին, որտեղ նա օրվա ընթացքում աշխատում էր աշակերտների հետ, իսկ գիշերները հանդես էր գալիս հանդիսատեսի առաջ Վիկտորյա հոլլ սրահում և բավականին ճանաչված էր։ 1902 թվականից սկսած՝ Լայոնելն արդեն Ռիվզի քարտուղարն ու օգնականն էր, զուգահեռ երաժշտություն էր ուսանում Ադելաիդայի համալսարանի կոնսերվատորիայում։ Ռիվզի մոտ աշխատելու ընթացքում Լոգը ևս սկսում է անհատական համերգներ տալ, որոնցում նրան գովում էին «մաքուր, հզոր ձայնի» համար ։
1902 թվականի նոյեմբերի 17-ին հոր մահից հետո Լոգն ինքը սկսեց սովորեցնել հռետորություն։ 1904 թվականից նա արդեն բավականին լավ հեղինակություն ուներ և նույնիսկ գովասանական արձագանքների արժանացավ տեղական թերթերում ։ Նա որոշեց պայմանագիր կնքել ինժեներական ընկերության հետ՝ Արևմտյան Ավստրալիայում՝ Կալգուրլի քաղաքից 2000 կմ դեպի արևմուտք գտնվող ոսկու հանքում էլեկտրամատակարարում ապահովելու համար ։
Մասնագիտական գործունեություն
1911 թվականին Լոգը ուղևորվում է շուրջերկրյա ճանապարհորդության՝ հռետորության նոր մեթոդիկայի ուսումնասիրման և հրապարակային ելույթներ ունենալու նպատակով։ Վերադառնալով Պերթ Առաջին համաշխարհային պատերազմից հետո՝ Լոգը նոր մեթոդիկայով բուժում էր վետերաններին, որոնք կոնտուզիայի պատճառով տառապում էին կակազությամբ ։ Ֆիզիկական վարժություններին զուգահեռ, որոնք նպաստում էին շնչառությունը և թոքերի աշխատանքը, Լոգի բուժման մեթոդիկայի բնորոշ գիծը հումորն էր, համբերությունը և «գերմարդկային կարեկցությունը»։
1924 թվականին Լոգը կնոջ և երեք որդիների հետ գնաց Անգլիա՝ հանգստանալու։ Հիմնավորվելով այնտեղ՝ նա սկսեց հռետորություն դասավանդել Լոնդոնի արվարձանների դպրոցներում։ 1926 թվականին Լոգը խոսքի արատների բուժման գրասենյակ բացեց Հարլի սթրիթ 146 հասցեում։ Հենց այդտեղ հետագայում եկավ Յորքի դուքս, ապագա թագավոր Ջորջ VI-ը՝ Լայոնելի օգնության փնտրտուքներով։ Լոգն ունևոր հաճախորդների պատվավճարներն օգտագործում էր անվճարունակ այցելուներին օժանակելու մեջ ։
1935 թվականին Լոգը դարձավ «Բրիտանական լոգոպեդների միավորման» հիմնադիրներից մեկը, իսկ 1944 թվականին հիմնադրեց Լոգոպեդիայի քոլեջը ։
Թագավոր Ջորջ VI-ը Լայոնել Լոգին շնորհեց Թագավորական վիկտորինյան միաբանության կոմանդորի կոչում 1944 թվականին։ Երախտապարտ թագավորի տված նման բարձր պատիվը Լոգին դարձրեց ասպետական միաբանության միակ անդամը, որին շնորհվել էր դա՝ միապետին անձնական ծառայություններ մատուցելու համար։
Ջորջ VI թագավորի բուժում
Մինչ թագավորական գահին ելնելը Յորքի դուքս Ալբերտը վախենում էր հրապարակային ելույթներից ծանր կակազության պատճառով ։ 1925 թվականի հոկտեմբերի 31-ին Ուեմբլի մարզադաշտում Բրիտանական կայսերական ցուցադրության նրա եզրափակող ելույթը մեծ փորձություն էր և՛ բանախոսի, և՛ հանդիսատեսի համար։ Այդ տխուր փորձը ստիպեց դուքսին կակազության բուժման եղանակներ փնտրել և անդրադառնալ Լայոնել Լոգին ։
Դուքսի մոտ ախտորոշելով խռչակի և ստոծանու վատ կոորդինացիա՝ Լոգը Ալբերտին նշանակեց վոկալային վարժություններ, որոնցով պետք է զբաղվեր ամեն օր մոտ մեկ ժամ։ Լոգի բուժման եղանակները թույլ տվեցին հերցոգին իրապես թուլանալ, որի շնորհիվ էլ հաջողվեց ազատվել մկանային կծկումներից, որոնք առաջացել էին լարվածությունից ։ Որպես արդյունք՝ դուքսի խոսքը դրանից հետո միայն հազվադեպ աննշան տատանումներ էր ունենում։ 1927 թվականից նա կարողանում էր արդեն վստահ խոսել։ Կանբերրայում Պառլամենտի շենքի բացման արարողության ժամանակ Ալբերտը ելույթի ժամանակ ոչ մի անգամ չկակազեց ։
Լոգն աշխատեց դուքսի հետ մինչև 1940-ական թվականները։ Շուտասելուկների միջոցով նա օգնեց թագավորին՝ փորձել նրա ամենագլխավոր ելույթը՝ թագադրումը և Երկրորդ համաշխարհային պատերազմի նախօրեին ռադիոդիմումը Բրիտանական կայսրությանը։ Նրանք մնացին ընկերներ մինչև կյանքի վերջը։ Թագավորն ինքը ընդունում էր այդ ընկերությունը և 1937 թվականի մայիսի 11-ին որպես շնորհակալություն Լոգին, թագադրումից մեկ օր առաջ, նշանակեց նրան Թագավորական վիկտորինյան միաբանության անդամ (MVO) , իսկ 1944 թվականի հունիսի 2-ին բարձրացրեց նրա կոչումը մինչև կոմանդորի (CVO)։
Անձնական կյանք
1907 թվականի մարտի 20-ին Լոգն ամուսնացավ Միրթլ Գրյուներթի՝ 21-ամյա գրասենյակային աշխատակցուհու հետ ։ Հարսանեկան արարողությունը տեղի ունեցավ Պերթի անգլիկանյան Սուրբ Գևորգ տաճարում։ Հետագայում Միրթլը Լոգից ունեցավ երեք որդի՝ Վալենտինը, Լորին և Էնթոնին ։
Իր կյանքի մեծ մասը Լոգը եղել է Քրիստոնեական գիտության հետևորդ, սակայն 1945 թվականին կնոջ մահից հետո Լայոնելը լրջորեն սկսեց հետաքրքրվել սպիրիտուալիզմով ։
1933-1940 թվականներին Լոգն ընտանիքի հետ ապրել է Սիդնեմում գտնվող Բիչգրուվ 25 սենյականոց վիկտորանական վիլլայում ։
Արվեստում
Լոգի ծոռը՝ Մարկը, Պիտեր Կոնրադի հետ համահեղինակությամբ գրել է Լայոնելի և Յորքի դուքսի՝ ապագա Ջորջ VI թագավորի հարաբերությունների մասին «The King’s Speech: How One Man Saved the British Monarchy» («Թագավորի ելույթը. ինչպես մի մարդ փրկեց բրիտանական միապետությունը») գիրքը։
Ավելի ուշ գրքի կրճատ անվանումը օգտագործվել է 2010 թվականի բրիտանական արտադրության պատմական «Թագավորի ելույթը» դրամայի մեջ, որի սցենարը գրել է Դևիդ Սեյդլերը։ Այդ ֆիլմում Լայոնել Լոգի դերը խաղացել է Ջեֆրի Ռաշը, Ջորջ VI-ի դերը՝ Քոլին Ֆերտը, Էդուարդ VIII-ինը՝ Գայ Փիրսը, Ջորջ V-ի դերը՝ Մայքլ Գեմբոնը։ 2011 թվականի փետրվարին ֆիլմը չորս անվանակարգերում «Օսկար» մրցանակի արժանացավ, այդ թվում՝ «Տարվա լավագույն ֆիլմ» և «Լավագույն դերասան» (Քոլին Ֆերտ) անվանակարգերում  ։
Բացի այդ՝ 2008 թվականին Լայոնել Լոգի դերը մարմնավորել է Տրևոր Լիթլդեյլը Մարկ Բուգրեսի «A King’s Speech» («Թագավորի ելույթը») ռադիոներկայացման մեջ։
Աղբյուրներ
Կատեգորիա:Ավստրալիայի գիտնականներ Կատեգորիա:Լոգոպեդներ Կատեգորիա:Մեծ Բրիտանիայի գիտնականներ
Կոնստանտինովսկի շրջան (այլ կիրառումներ)
Կոնստանտինովսկի շրջան կարող է բերաբերել
Յիելեհտմե (Էստոնիայի շրջան)
Բնակչություն
2012 թվականի տվյալներով շրջանում բնակվում էին 6319 մարդ։ Բնակչության խտությունը շրջանում կազմում էր 30,09 մարդ/կմ²։
Արտաքին հղումներ
Կատեգորիա:Էստոնիայի շրջաններ
Պոջորսինի
Պոջորսինի (Poggiorsini), կոմունա Իտալիայում, գտնվում է Ապուլիա մարզի Բարի գավառում ։
Բնակչությունը 1462 մարդ (2008 թվականի տվյալներով), բնակչության խտությունը 34 մարդ/կմ²։ Զբաղեցնում է 43 կմ² տարածք։ Փոստային ինդեքս՝ 70020։ Հեռախոսային կոդ՝ 080։
Բնակչության հովանավոր սուրբ համարվում է Մարիա Ադոլորատան։
Ժողովրդագրություն
Բնակչության աճը
Պևնա
2001 թվականի տվյալներով Պևնա գյուղում բնակվում էր 48 մարդ։ Բնակավայրը զբաղեցնում է 0,496 կմ² տարածք։ Բնակչության խտությունը կազմում էր 96,77 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Չուդնևսկի շրջանի բնակավայրեր Կատեգորիա:Ուկրաինայի գյուղեր
Կոննոե (գյուղ, Խոլմ-Ժիրովսկի շրջան)
Կոննոե (Конное), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Խոլմ-Ժիրովսկի շրջանի բնակավայրեր
Ռադյանսկոե (գյուղ, Յամպոլի շրջան)
Ռադյանսկոե (Радянське), գյուղ Ուկրաինայի Վիննիցայի մարզի Յամպոլի շրջանում։ Բնակավայրը նախկինում նաև անվանվել է Կնյաժնա Կրինիցա։ Հիմնադրվել է 1800 թվականին։
2001 թվականի տվյալներով Ռադյանսկոե գյուղում բնակվում էր 431 մարդ։ Բնակավայրը զբաղեցնում է 1,72 կմ² տարածք։ Բնակչության խտությունը կազմում էր 250,58 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Յամպոլի շրջանի բնակավայրեր Կատեգորիա:Ուկրաինայի գյուղեր Կատեգորիա:1800 թվականին հիմնադրված բնակավայրեր
Նոր ալիք երգի մրցույթին մասնակցող երկրների ցանկ
Նոր Ալիք երգի մրցույթն անց է կացվում 2002 թվականից սկսած՝ Լատվիայի Յուրմալա քաղաքում։2002 թվականից մինչ օրս այս մրցույթին մասնակցել են 40 և ավելի երկրներ աշխարհի տարբեր մասերից։
Արտաքին հղումներ
Կատեգորիա:Նոր ալիք Կատեգորիա:Ցանկեր:Երաժշտություն
45-րդ հյուսիսային զուգահեռական
45-րդ հյուսիսային զուգահեռականը այն կետերից կազմված շրջանագիծն է, որոնք որպես գագաթ
հանդիսացող Երկրի կենտրոնով և հասարակածի վրայի համապատասխան կետերի հետ կազմում են 45°-ի անկյուն։
Անցնում է Եվրոպայով, Ասիայով, Խաղաղ օվկիանոսով, Հյուսիսային Ամերիկայով և Ատլանտյան օվկիանոսով։
Համարվում է, որ 45-րդ հյուսիսային զուգահեռականը գտնվում է հասարակածի և հյուսիսային բևեռի
մեջտեղում, սակայն իրականում երկրի տափակաձևության պատճառով հասարակածի և
հյուսիսային բևեռի հեռավորությունը կիսող կետը գտնվում է այս զուգահեռականից 16.2 կմ դեպի հյուսիս ։
Ցերեկվա տևողությունը
ժամանակ՝ 21.6° բարձրության վրա, ուղիղ 45° բարձրության վրա երևում է
Սահմաններ
45րդ հորիզոնականով է անցնում
Միացյալ Նահանգների Մոնթանա և Վայոմինգ
Միացյալ Նահանգների
Նյու Յորք և Վերմոնթ նահանգների և
Կանադայի Քվեբեք
երկրամասի սահմանը։
Տես նաև
Կատեգորիա:Հյուսիսային զուգահեռականներ
Ու Ցզետիան
Ու Ցզետիան ( չին.` 武則天, փինյին` Wǔ Zétiān, ), չինական կայսրուհի, ով կառավարել է Չինաստանը շուրջ 40 տարի` 665 թվականից մինչև իր մահը։ Ու Ցզետիանը հիշատակվում է նաև Ու Չժաո, Ու-հոու և Տյան-հոու անուններով։
Ընդհանուր տեղեկություն
Ու Ցզետիանը կայսրական պալատում հայտնվել է որպես հարճ, Տան դինաստիայի կայսր Տայ-ցզունի օրոք։ Կայսրի մահից հետո ընդգրկվել է հարեմ, իսկ հետո ստացել նրա որդու` կայսր Գաո-ցզունի կնոջ տիտղոսը։ Ունեցել է չորս որդի և երկու դուստր։ Ամուսնու մահից հետո, երկար ժամանակ կառավարել է երկիրը` հերթականությամբ գահին փոխելով իր որդիներին, մինչև որ 690 թվականին, գահին բազմեց անձամբ ինքը, իշխանությունից հեռացնելով իր որդուն` Ժույ-ցզունին։ Ստանալով իշխանությունը, նա հռչակեց նոր` Չժոու դինաստիա, սակայն նրա մահից հետո, նրա որդի Չժուն-ցզունը կրկին վերադառնալով գահին, վերականգնեց Տան դինաստիան։
Ու Ցզետիանի կառավարման օրոք Չինաստանը վարում էր զավթողական քաղաքականություն։ Մասնավորապես ներխուժել էր Կենտրոնական Ասիա և Կորեա։ Դրան զուգահեռ երկրում բուռն կերպով զարգանում էր մշակույթը, դաոսականությունն ու բուդդայականությունը պետականորեն պաշտպանվում էին։ Ժամանակի ընթացքում, նրա կառավարման տարիներից պահպանվել են այնպիսի նշանավոր ճարտարապետական կառույցներ, ինչպիսիք են Լունմեն բուդդայական քարանձավները և Ցյանլին դամբարանը, որտեղ թաղված է նաև ինքը, Չինաստանի պատմության մեջ միակ պաշտոնական կայսրուհին։ Նրա որդիներից երկուսը դարձել են կայսրեր, իսկ թոռը կայսր Սյուան-ցզուն է, ում կառավարման տարիները համարվում են Տան դինաստիայի «ոսկե դար»։
Ու Ցզետիանի կառավարման առանձնահատկություններից մեկն այն էր, որ նա ընդունել էր «կայսր» տիտղոսը, որն ավանդաբար պատկանում էր միայն տղամարդկանց և Չինաստանի չորսհազարամյա պատմության մեջ միակ կինն էր, որ ստացել էր այդ գերագույն տիտղոսը։ Պատմական այլ դեպքերում կին-կառավարչուհիները ընդունում էին այդ տիտղոսը որպես «այրի կայսրուհի» և կառավարում էին մինչև իրենց անչափահաս որդիները զբաղեցնեին գահը ։
Կնոջ դերը բարձրացնելու և տղամարդկանց ստորացնելու նպատակով, Ու Ցզետիանը իր արքունիքում մտցրել էր կունիլինգուսի պարտադիր սովորույթ։ Քանի որ ֆելյացիան (մինետ) համարվում էր տղամարդկանց գերակայության խորհրդանիշ, ուստի նա իր պալատականներին պարտադրում էր «լիզել լոտոսի առէջքները» (կանացի սեռական շուրթերը)։ Այդ սովորույթը արքունիքում հասել էր բարձր մակարդակի և խորհրդանշում էր կանացի գերակայության ժամանակաշրջանի գալուստը։ Մինչ մեր օրերն են հասել պալատական նկարներ, որոնցից մեկում, օրինակ պատկերված է, թե ինչպես է կայսրուհու մոտ զեկույցի եկած աստիճանավոր պաշտոնյան` նման հաճույք պատճառում նրան ։
Ու Ցզետիանի կառավարման տարիների մասին պատմական գրականությունը լի է բազմաբնույթ և հակասական տեղեկություններով։ Հաճախ նա բնութագրվում է որպես դաժան, անհավասարակշիռ և մեղսագործ կայսրուհի, իսկ հաճախ` իմաստուն ու բարեհոգի կայսրուհի, ով անընդհատ մտահոգվում է իր երկրի մասին։ Նրա կառավարման մասին պատմող հիմնական աղբյուրներից մեկը հանդիսանում է չինացի պատմիչ և փիլիսոփա Սիմա Գուանի «Կառավարմանն օգնող ամենաթափանց հայելին» տրակտատը։
Ծանոթագրություններ
Կատեգորիա:8-րդ դարի չինացի բանաստեղծներ
Միկրոշարժիչ (գործարան)
«Միկրոշաժիչ» գործարան, խորհրդային շրջանի էլեկտրատեխնիկական արդյունաբերական ձեռնարկություն Գորիսում։
Հիմնադրվել է 1959 թվականին։ Արտադրել է փոքր հզորության էլեկտրաշարժիչներ և առաստաղային օդափոխիչներ։ 1969 թվականին մտել է «հայ-էլեկարաշարժիչ» արտադրական միավորման կազմի մեջ։
Կատեգորիա:Գործարարներ ըստ ազգության
Նորածնային ինֆեկցիաներ
Նորածնային ինֆեկցիաներ, առաջանում են ներարգանդային շրջանում կամ կյանքի առաջին չորս շաբաթվա ընթացքում (նորածնային շրջան) ։ Նորածնային ինֆեկցիաները կարող են փոխանցվել մորից նորածնին ծննդաբերեւթյան ժամանակ կամ ծնվելուց հետո ։ Որոշ ինֆեկցիաներ կարող են զարգանալ անմիջապես ծնվելուց հետ, մինչդեռ մնացածը կարող են հետծննդյան շրջանում զարգանալ։ Նորածինային որոշ վարակներ, ինչպիսիք են ՄԻԱՎ-ը, հեպատիտ B-ն և մալարիան զարգանում են բավականին ուշ։
Ռիսկի խմբում են գտնվում անհաս և ցածր քաշով նորածինները։ Անհաս նորածինների մոտ հաճախ հանդիպում է շնչառական խանգարումների համախտանիշը, որը կարող է ունենալ բացասական հետևանքներ, ինչպես նաև կարող է ինֆեկցաների հետևանք լինել։ Որոշ դեպքերում, նորածինների շնչառական ուղիների հիվանդությունները մեծացնում են ապագայում ինֆեկցիաներով վարակվելու հավանականությունը ։
Հակաբակտերիալ թերապիան արդյունավետ է նորածնային ինֆեկցիաների ժամանակ, հատկապես երբ հարուցիչը հնարավոր է արագ հայտնաբերել : Չնայած նրան որ ամնամեծ ռիսկի խմբում են գտնվում անհաս նորածինները, այնուամենայնիվ բոլոր նորածինները կարող են վարակվել։ Նորածնային ինֆեկցիաները կարող են կապված լինել վաղաժամ պտղապարկի պատռման ժամանակ, ինֆեկցիաների ներթափանցումով,որի հետևանքով կարող է զարգանում նաև նորածնային սեպսիս ։ Բուժման բարելավման հետազոտությունները դեռ շարունակվում են։
Պատճառներ
Զարգացած երկրներում, նորածնային ինֆեկցիաները բուժվում են նորածնային ինտենսիվ թերապիայի բաժանմունքում (NICU): Ինֆեկցիաների պատճառները բավականին շատ են։ Վարակիչ բակտերիաները և այլ հարուցիչները հիմնականում ծագում են մոր ստամոքս-աղիքային և միզասեռական համակարգից։ Մոր մոտ հանդիպող շատ ինֆեկցիաներ կարող են լինել ասիմպտոմատիկ։ Այլ մայրական վարակները որոնք փոխանցվում են ներարգանդային շրջանում կամ ծննդաբերության ընթացքում, հանդիսանում են բակտերիալ և վիրուսային ինֆեկցիաներ : Ինֆեկցիաներին դիմակայելու կարողությունը նորածինների մոտ սահմանափակվում է իմունային համակարգով։ Ինֆեկցիաների հարուցիչներ են հանդիսանում՝ բակտերիաները, վիրուսները և սնկերը։ Բացի այդ, նորածնի իմունային համակարգը կարող է առաջացնել խնդիրներ, որոնք կարող են բարդացնել բուժումը, ինչպիսիք են բորբոքային քիմիական նյութերի արտազատումը։ Բնածին խանգարումները իմունային համակարգի նույնպես անդրադառնում են բուժման վրա ։
Բակտերիա
Նորածինների մոտ ամենահաճախ հանդիպող հարուցիչներից են B խմբի ստրեպտոկոկերը : Այս հարուցիչը մորից երեխային փոխանցվում է ուղղահայաց ճանապարհով ։ Աղիքային բակտերիաները, որոնք ծագում են մոր մարսողական համակարգից, նույքան տարածված են, որքան B խմբի ստրեպտոկոկերը, և հանդիսանում են նորածնային ինֆեկցիաների հարուցիչների մի մասը։ Չնայած նրան որ կա մեծ առաջընթաց B խմբի ստրեպտոկոկերի դեմ կանխարգելման հարցում, β- լակտամային կայուն աղիքային ցուպիկը դեռ շարունակում է մնալ նորածնային մահացության պատճառներից մեկը, առավելապես ցածր քաշ ունեցող և անհաս նորածինների մոտ ։ Հանդիպում են նաև ոսկեգույն ստաֆիլակոկի ինֆեկցիաներ, բայց ոչ այդքան հաճախ, ինչպես B խմբի ստրեպտոկոկերը ։
Պատճառներից կարող է լինել նաև լիստերիան, որը կարող է փոխանցվել փչացած սննդից և վարակված մայրիկից ։ Մոր մոտ այն կարող է ունենալ այնպիսի ախտանշաններ, որոնք հանդիպում են ստամոքսաղիքային հիվանդությունների ժամանակ։ Մայրը վարակվում է կենդանական ծագման մթերք օգտագործելուց, ինչպիսիք են հոթ դոգ, չպաստերիզացված կաթ և պանիրը։
Նորածնային ինֆեկցիաները կարող են հանդիպել հասուն և անհաս նորածինների մոտ ։ Ծնվելուց մեկ ամիս անց հանդիպող ինֆեկցիաներից են գրամ դրական և կոագուլազային բակտերիաները ։ Մայրական ինֆեկցիաները և ուրեոպլազմայով հարուցված ինֆեկցիաները առաջացնում են ուժեղ իմունային պատասխան, վերջինս կապված է նաև երկարատև արհեստական շնչառության հետ ։
ՄԻԱՎ
Մարդու իմունային անբավարարության վիրուսը կարող է փոխանցվել հղիության ընթացքում, ծննդաբերության և կրծքով կերակրման ժամանակ ։ Վարակները ամենահաճախ փոխանցվում են ծննդաբերության ժամանակ։ Այն կականց մոտ ովքեր ունեն վիրուսի ցածր մակարդակ, փոխանցման ռիսկը ցածր է ։ Փոխանցման ռիսկը կարող է նվազել հետևյալ դեպքերում Քիչ թվով կանայք, որոնց ՄԻԱՎ-ով վարակված լինելը անհայտ է մինչև ծննդաբերությունը, չեն օգտվում այնպիսի միջամտություններից, որոնք կարող են նվազեցնել մորից երեխային ՄԻԱՎ-ի փոխանցման ռիսկը ։
Ցիտոմեգալովիրուս
Անհաս նորածինների մայրերի 60 % վարակված են ցիտոմեգալովիրուսով։ Ինֆեկցիան կարող է ընթանալ առանց ախտանիշների, բայց անհաս և ցածր քաշով նորածինների 9-12 %-ի մոտ դիտվում է ծանր սեպսիս։ Վարակի տևողությունը հիմնականում լինում է երկար և թոքաբորբի արդյունքում զարգանում է ֆիբրոզ։ Նորածինների մոտ ցիտոմեգալովիրուսը ազդեցություն է ունենում իմունային համակարգի բջիջների վրա, որի արդյունքում արյան սպիակ բջիջները սկսում են վաղաժամ ծերանալ ։
Հերպես
Հասարակ հերպես վիրուսը կարող է փոխանցվել երեխային ծննդաբերության ժամանակ։ Սեռական հերպեսով վարակված կականց մեծ մասի մոտ հղիությունը կարող է առանց ախտանիշների ընթանալ։ Այն մայրերը ովքեր ստացել են հակավիրուսային թերապիա, ավելի քիչ են հակված ախտանիշներով ուղեկցվող ծննդաբերությանը։ Ինչպես նաև կեսարյան հատման պահանջը ավելի նվազ է ։
Զիկա
Զիկա տենդը փոխանցվում է մորից երեխային ներարգանդային շրջանում։ Այս վիրուսը նորածինների մոտ կարող է առաջացնել միկրոցեֆալիա ։
Կարմրախտ
Բնածին կարմրախտը դեռևս ավելի մեծ վտանգ է ներկայացնում ներգաղթյալ կանանց շրջանում, որոնք պատվաստման համապատասխան ծրագրեր չունեն ։
Այլ
Այլ վիրուսային վարակները, ինչպիսիք են շնչառական սինցիցիալ վիրուսը (RSV), մետապնևմովիրուսը (hMPV), ռինովիրուսը, պարագրիպը (PIV) և մարդու կորոնավիրուսը նորածնային շրջանում, հետագայում մանկության շրջանում կարող են առաջացնել հազ և խզզոց։ Անհաս նորածինները ովքեր ծնվել են մինչև 32 շաբաթական հասակում, հետագայում ավելի շատ են ունենում հազ և խզզոց 1 տարեկան հասակում, քան RSV-ով վարակված երեխաները ։
Սնկեր
Շատ ցածր քաշով նորածինների (ՇԾՔՆ)մոտ սնկային ինֆեկցիաները իրենցից ներկայացնում են ներհիվանդանոցային վարակներ, որոնք ունեն լուրջ հետևանքներ։ Հարուցիչներից հիմնականում հանդիպում են՝ սպտակ կանդիտա (Candida albicans) և Candida parapsilosis. Փոքր տոկոս են կազմում սնկային վարակներից նաև այս հարուցիչները Aspergillus, Zygomycetes, Malassezia, and Trichosporon. Հիմնականում վարակը սկսվում է ուշ։ Շատ ցածր քաշով ծնված նորածինների՝ <1,000, մոտ 9%-ի մոտ զարգանում է սնկային վարակ, որի հետևանքով առաջանում են սեպսիս կամ մենինգիտ։ Այս նորածինների մեկ երրորդը կարող է մահանալ։ Կանդիդոզի հետևանք կարող են լինել ռետինոպաթիան, անհասությունը և նյարդաբանական զարգացման խանգարումները։ Ցածր քաշով նորածինների մոտ կանդիտան կարող է ախտահարել ստամոքս-աղիքային համակարգը։ Վերջինս կարող է լուրջ ինֆեկցիաների զարգացման նախադրյալ հանդիսանա։ Կանդիդայով վարակի վտանգը մեծանում է, երբ առկա են բազմաթիվ գործոններ։ Դրանցից են թրոմբոցիտոպենիան, կանդիտայով հարուցված դերմատիտը, կորտիկոստերոիդների օգտագործումը, նորածնի քաշը <1,000, կենտրոնական կաթետերի առկայությունը, էնտերալ սնուցման հետաձգում, հեշտոցային ծննդաբերություն և լայն սպեկտրի հակաբիոտիկների երկարատև տրամադրումը ։